***Z M L U V A O D I E L O***

uzatvorená podľa § 536 a nasl. zákona č. 513/1991 Zb. (Obchodný zákonník) v znení neskorších predpisov a podľa zákona č. 343/2015 Z. z. o verejnom obstarávaní a o zmene a doplnení niektorých zákonov

**čl. I**

**Zmluvné strany**

**Objednávateľ: Základná škola s materskou školou**

Sídlo: Makov 264, 023 56 Makov

Zastúpenie: Mgr. Elena Rusňáková, riaditeľka školy

Kontaktná osoba: Mgr. Elena Rusňáková

E-mail: zsmakov@centrum.sk

IČO: 42388104

DIČ: 2024135949

bank. spoj.: SK78 0900 0000 0050 6077 6786

Tel.: 041/4364373

web: www.skolamakov.edupage.orgná osoba pre účely tejto zmluvy: Ing. Benjamín Lisáček, tel.: 0902 911 848

(ďalej len: „Objednávateľ“ alebo „objednávateľ“)

a

**Zhotoviteľ**:

Sídlo:

Zastúpený:

Oprávnený na rokovanie

-vo veciach technických:

-vo veciach zmluvných :

Bankové spojenie:

číslo účtu:

IČO:

DIČ:

IČ DPH:

Označenie registra:

Číslo zápisu:

Tel.:

Fax:

E-mail:

(ďalej len: „Zhotoviteľ“ alebo „zhotoviteľ“)

(Objednávateľ a Zhotoviteľ ďalej spoločne ako “Zmluvné strany”)

uzatvárajú za nasledovných podmienok túto zmluvu o dielo (ďalej len „Zmluva“):

**čl. ll.**

**Predmet zmluvy**

1. Predmetom tejto zmluvy je záväzok zhotoviteľa zhotoviť dielo: **„Vybudovanie exteriérovej ekoučebne“** a to v rozsahu a za podmienok uvedených vo vyhlásenej výzve k zákazke s nízkou hodnotou na uskutočnenie stavebných prác: **„Vybudovanie exteriérovej ekoučebne“** *(ďalej aj predmet zmluvy).*

2. Miesto vykonania diela je pozemok CKN267/1 v areáli ZŠ s MŠ Makov, Makov 264, 023 56 Makov. Podrobnosti sú uvedené v prílohe č. 1 vo vyhlásenej výzve (ďalej len „miesto vykonania diela“).

3. Zhotoviteľ je povinný vykonať predmet zmluvy uvedený v článku II. tejto zmluvy (t. z.: „dielo“) odborne, kvalitne a za podmienok uvedených v tejto zmluve, v súlade s § 43d zákona č. 50/1976 Zb. (stavebného zákona) a súvisiacich STN,  na základe právoplatných a vykonateľných rozhodnutí príslušných správnych orgánov vydaných v súvislosti s dielom, na svoje náklady a svoje nebezpečenstvo.

4. Zhotoviteľ je povinný vykonať predmet zmluvy v súlade s jeho ponukou, ktorú predložil objednávateľovi ako uchádzač vo verejnom obstarávaní – v zákazke s nízkou hodnotu na uskutočnenie stavebných prác:  **„Vybudovanie exteriérovej ekoučebne“*.*** Táto ponuka je archivovaná ako súčasť dokumentácie o verejnom obstarávaní u objednávateľa. Tieto dokumenty (tzn. súťažné podklady) sú obom zmluvným stranám známe, boli zmluvným stranám navzájom odovzdané a obe zmluvné strany ich považujú za súčasť tejto zmluvy.

**čl. lll.**

**Termín plnenia**

1. Zhotoviteľ sa zaväzuje, že zhotoví a dodá predmet zmluvy uvedený v čl. II tejto zmluvy do 31. 10. 2021

Dátum, kedy nadobudne účinnosť táto zmluva bude objednávateľovi oznámený najneskôr do 3 dní odo dňa, kedy nadobudne táto zmluva účinnosť.

2. Ak zhotoviteľ pripraví dielo alebo jeho dohodnutú časť na odovzdanie pred dohodnutým termínom, zaväzuje sa objednávateľ toto dielo prevziať aj v skoršom ponúknutom termíne, pokiaľ bude dielo zhotovené riadne v súlade s platnými technickými normami a touto zmluvou.

3. V prípade, ak sa v priebehu plnenia tejto zmluvy vyskytne potreba uskutočniť práce, ktoré nie sú zhrnuté v tejto zmluve, je zhotoviteľ povinný ihneď o tejto skutočnosti informovať objednávateľa a písomne o tejto skutočnosti zaslať objednávateľovi aj list. Následne objednávateľ začne rokovanie o riešení vzniknutej situácie so zhotoviteľom. Všetky prípadné naviacpráce musia byť pred ich vykonaním vopred odsúhlasené a vopred upravené písomným dodatkom k tejto zmluve (za dodržania zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov), príp. novou zmluvou. V prípade porušenia ktorejkoľvek z povinností uvedených v tomto ustanovení má objednávateľ právo odstúpiť od tejto zmluvy a zároveň má nárok na zmluvnú pokutu vo výške 5% z ceny diela uvedenej v čl. IV tejto zmluvy. Vyššie uvedenou zmluvnou pokutou nie je dotknutý nárok objednávateľa na náhradu škody, ktorá mu vznikla v dôsledku porušenia tejto povinnosti v plnej výške a to aj v prípade, ak vzniknutá škoda prevyšuje výšku zmluvnej pokuty.

4. V prípade vzniku zhotoviteľom nezavinených prekážok „vyššej moci“ znemožňujúcich riadne plnenie diela sa aplikujú ustanovenia čl. XI. tejto zmluvy. Toto ustanovenie platí aj v prípade, ak je objednávateľ v omeškaní s poskytnutím dohodnutého spolupôsobenia. O týchto skutočnostiach sa uvedie riadne podpísaný záznam s odôvodnením, v opačnom prípade nie sú dôvodom pre postup podľa prvej vety.

5. Objednávateľ sa zaväzuje, že riadne dokončené dielo prevezme a zaplatí za jeho zhotovenie dohodnutú cenu.

**čl. IV.**

**Cena predmetu zmluvy**

1. Cena za predmet zmluvy uvedený v článku II. tejto zmluvy je stanovená dohodou zmluvných strán v zmysle zákona č. 18/1996 Z. z. o cenách v znení neskorších predpisov a v súlade s ponukou zhotoviteľa ako pevná zmluvná cena diela, jednostranne nemenná a predstavuje:

Cena bez DPH..............................,-€,

slovom ..........................................................

 DPH 20%.............................-€,

 slovom ...........................................................

Cena s DPH..............................-€,

slovom ...........................................................

2. V cene uvedenej v ods. 1 tohto článku sú zahrnuté aj všetky ostatné náklady súvisiace so zhotovením predmetu zmluvy.

**čl. V.**

**Platobné podmienky**

1. Objednávateľ neposkytuje zhotoviteľovi preddavky ani zálohy. Platby sa budú realizovať bezhotovostným stykom na základe vystavených faktúr. V  cene sú zahrnuté všetky náklady na riadne plnenie zmluvy (napr. náklady na všetky dodávky a materiály potrebné pre zhotovenie diela, náklady na dopravu a pod.)
2. Zhotoviteľ vystaví a doručí faktúry objednávateľovi do 15 dní po riadnom a úplnom dodaní diela. Zhotoviteľ môže vystaviť aj viacero čiastkových faktúr v závislosti od vykonaných prác na základe súpisov skutočne uskutočnených prác.
3. Podkladom pre vystavenie faktúr bude súpis skutočne uskutočnených prác a príp. dodaných tovarov potvrdený Objednávateľom. V prípade, ak Objednávateľ nepotvrdí súpis skutočne uskutočnených prác a dodaných tovarov v lehote do 5 pracovných dní od predloženia súpisu prác Objednávateľovi a ani sa k nemu nijako nevyjadrí, platí, že tento súpis je schválený/potvrdený. Zhotoviteľ je povinný pred predložením faktúry predložiť Objednávateľovi v troch (3) vyhotoveniach súpis vykonaných prác na posúdenie a vecnú kontrolu správnosti. V prípade, že Objednávateľ zistí, že súpis vykonaných prác nezodpovedá skutočnosti, vráti tento súpis vykonaných prác v lehote 5 pracovných dní od ich predloženia Zhotoviteľovi k oprave. Práce a iné úkony, ktoré nezodpovedajú skutočnosti je Zhotoviteľ oprávnený vyúčtovať až po ich odsúhlasení Objednávateľom.
4. Splatnosť faktúry je tridsať (30) dní odo dňa doručenia faktúry Objednávateľovi v súlade so Zmluvou. Platba bude vykonaná bezhotovostným prevodom na účet Zhotoviteľa uvedený na príslušnej faktúre. Za deň úhrady sa považuje deň odpísania z účtu objednávateľa, pokiaľ bola úhrada vykonaná v správnej výške a na účet uvedený vo faktúre.
5. Faktúra musí obsahovať všetky údaje, ktoré vyžaduje platná právna úprava Slovenskej republiky. Údaje na faktúre musia byť v súlade s údajmi uvedenými v uzatvorenej zmluve. V prípade, že faktúra nebude obsahovať predpísané náležitosti, objednávateľ je oprávnený vrátiť ju zhotoviteľovi na doplnenie. V takom prípade sa preruší plynutie lehoty splatnosti a nová lehota splatnosti začne plynúť dňom doručenia opravenej faktúry objednávateľovi.
6. Predmet zmluvy bude financovaný zo zdrojov objednávateľa.

**čl. Vl.**

**Odovzdanie a prevzatie diela**

1. Podmienkou odovzdania a prevzatia diela je úspešné vykonanie všetkých predpísaných skúšok (ak sa vyžadujú k riadnemu používaniu diela v zmysle platných právnych predpisov). Vzájomne a preukázateľne prevzaté doklady o výsledkoch skúšok sú podmienkou prevzatia diela.

2. Zhotoviteľ písomne vyzve objednávateľa najneskôr 7 dní pred dohodnutým termínom dokončenia diela k záverečnému prevzatiu.

3. Dielo sa bude považovať za riadne a úplne dodané až po ukončení celého plnenia tejto zmluvy, po dodaní všetkých dodávok a potrebných dokladov a uskutočnení všetkých prác a po odstránení všetkých prípadných vád a nedorobkov. Až do odstránenia všetkých prípadných zistených vád a nedorobkov však nie je dielo považované za riadne odovzdané. O prevzatí diela spíšu strany zápis, ktorý obsahuje najmä: zhodnotenie akosti vykonaných prác, prehlásenie zhotoviteľa, že dielo odovzdáva a prehlásenie objednávateľa, že dielo preberá. Jedno vyhotovenie protokolu (v originálnom vyhotovení) je zhotoviteľ povinný odovzdať objednávateľovi, v opačnom prípade sa dielo nepovažuje za riadne odovzdané.

4. Pri odovzdaní diela je zhotoviteľ povinný predložiť objednávateľovi všetky doklady potrebné k uvedeniu diela do prevádzky a jeho užívaniu vyplývajúce z príslušných právnych predpisov a STN noriem (vydané odborne spôsobilými osobami) vzťahujúce sa na dielo. V prípade nedodania týchto dokladov však nie je dielo považované za riadne odovzdané. Všetky tieto doklady a dokumenty musia byť dodané v slovenskom jazyku alebo českom jazyku (príp. v pôvodnom jazyku a musí byť doložený preklad do slovenského alebo českého jazyka).

5. Dňom odovzdania diela prechádza na objednávateľa vlastnícke právo k dielu. Dňom riadneho odovzdania diela prechádza na objednávateľa aj nebezpečenstvo škody na diele.

6. Objednávateľ požaduje, aby:

a) dielo spĺňalo ďalšie, aj v tejto zmluve a projekte nemenované podmienky, vyplývajúce zo záväzných a platných technických a právnych noriem Slovenskej republiky a Európskej únie, vzťahujúce sa na dielo, ak sú podľa záväzných a platných technických a právnych noriem Slovenskej republiky a Európskej únie vyžadované (pokiaľ z platnej legislatívy takéto podmienky nie sú, tak sa na túto požiadavku neprihliada),

b) zhotoviteľ predložil najneskôr pri odovzdaní diela objednávateľovi všetky doklady na prihlásenie častí predmetu zmluvy do evidencií vedených štátnymi alebo samosprávnymi orgánmi, ak takejto povinnosti podliehajú (pokiaľ z platnej legislatívy takejto povinnosti nepodliehajú, tak sa na túto požiadavku neprihliada),

c) zhotoviteľ predložil najneskôr pri odovzdaní diela objednávateľovi pasporty, záručné listy, a návody na obsluhu a ostatnú dokumentáciu k predmetu zákazky v slovenskom jazyku, českom jazyku (príp. v pôvodnom jazyku a doložené prekladom do slovenského alebo českého jazyka),

d) zhotoviteľ predložil najneskôr pri odovzdaní diela objednávateľovi, certifikáty a atesty, správy o vykonaných odborných skúškach a odborných prehliadkach a skúškach a ostané doklady súvisiace s predmetom zákazky, ak sú vyžadované podľa platných právnych predpisov (t.z. z použitých materiálov je potrebné doložiť platné certifikáty a výsledky preukazných a kontrolných skúšok.) v slovenskom jazyku, českom jazyku (príp. v pôvodnom jazyku a doložené prekladom do slovenského alebo českého jazyka), (pokiaľ z platnej legislatívy takéto podmienky nie sú, tak sa na túto požiadavku neprihliada a to ako osvedčené kópie alebo originály.

**čl. VII.**

**Záručná doba a vady diela**

1. Zhotoviteľ zodpovedá za to, že predmet tejto zmluvy bude mať počas záručnej doby vlastnosti dohodnuté v zmluve.

2. Záručná doba na celý predmet zmluvy je 60 mesiacov, začína plynúť odo dňa odovzdania diela objednávateľovi.

3. Zhotoviteľ zodpovedá za vady, ktoré má predmet zmluvy v čase jeho odovzdania objednávateľovi. Za vady, ktoré sa prejavili po odovzdaní diela zodpovedá zhotoviteľ vtedy, ak boli spôsobené porušením jeho povinností.

4. V prípade, že počas záručnej doby sa zistí vada na zrealizovanom diele, objednávateľ písomne upozorní zhotoviteľa na tento jav. Zmluvné strany sa dohodli, že počas záručnej doby má objednávateľ právo požadovať a zhotoviteľ povinnosť bezplatne odstrániť zistené a reklamované vady.

5. Zhotoviteľ sa zaväzuje začať s odstraňovaním vád predmetu diela v čo najkratšom, technicky možnom čase, najneskôr však do 3 pracovných dní od uplatnenia reklamácie objednávateľom.

6. Zhotoviteľ sa zaväzuje odstrániť reklamované vady do 10 dní od začatia ich odstraňovania, ak nedôjde k písomnej dohode o inom termíne a ku ktorej sa zhotoví obojstranne potvrdený zápis.

**čl. VIII.**

**Zmluvné pokuty a náhrada škody**

1. V prípade, že zhotoviteľ nedodá predmet zmluvy v dohodnutom termíne (t.z. nedodá dielo riadne a včas), objednávateľ má právo na zmluvnú pokutu vo výške 0,05 % z ceny diela za každý, aj začatý deň omeškania.

2. V prípade nedodržania lehoty uvedenej v čl. VII. bod 5 alebo 6 tejto zmluvy zhotoviteľom má objednávateľ nárok na zmluvnú pokutu vo výške 200,- € za každý, aj začatý deň omeškania. Rovnako má objednávateľ právo na zmluvnú pokutu vo výške 300,- € za každé porušenie povinnosti ustanovenej v tejto zmluve, pokiaľ v zmluve nie je ustanovené inak.

3. Vyššie uvedenými zmluvnými pokutami nie je dotknutý nárok na náhradu škody, ktorá vznikla v dôsledku porušenia povinností vyplývajúcich z tejto zmluvy v plnej výške a to aj v prípade, ak vzniknutá škoda prevyšuje výšku zmluvnej pokuty.

4. V prípade omeškania objednávateľa s úhradou faktúry, zhotoviteľ má právo na úrok z omeškania vo výške 0,05 % z dlžnej sumy za každý, aj začatý deň omeškania.

**čl. IX.**

**Spolupôsobenie objednávateľa**

1. V prípade, ak sa v priebehu prác vyskytne potreba ďalších podkladov alebo spolupráce, objednávateľ sa zaväzuje, že poskytne zhotoviteľovi primerané spolupôsobenie na základe písomnej výzvy zhotoviteľa, tak aby mohol byť dodržaný termín plnenia uvedený v čl. III tejto zmluvy.

**čl. X.**

**Odstúpenie od zmluvy**

1. Objednávateľ je oprávnený odstúpiť od zmluvy v prípadoch špecifikovaných v iných ustanoveniach tejto zmluvy a v prípade podstatného porušenia tejto zmluvy zo strany zhotoviteľa. Zmluvné strany považujú za podstatné porušenie tejto zmluvy, najmä ak zhotoviteľ:
	1. bude meškať s termínom plnenia podľa tejto zmluvy o viac ako 5 dní,
	2. ak zhotoviteľ bude preukázateľne vykonávať práce vadné, t.j. v rozpore s podmienkami dohodnutými v tejto zmluve. Musí ísť o vady, na ktoré bol zhotoviteľ objednávateľom v priebehu zhotovenia diela písomne upozornený, a ktoré napriek tomuto upozorneniu neodstránil v primeranej lehote poskytnutej k tomuto účelu,
	3. v rozpore s  ustanovením tejto zmluvy zastavil práce na zhotovení diela, alebo inak prejavuje svoj úmysel nepokračovať v plnení tejto zmluvy,
	4. bez predchádzajúceho súhlasu objednávateľa, prevedie všetky, alebo niektoré práva a záväzky vyplývajúce z tejto zmluvy na tretie osoby,
	5. v prípade, ak zhotoviteľ neprevezme dielo v lehote uvedenej v čl. III ods. 1 tejto zmluvy,
	6. v prípade porušenia iných povinností vyplývajúcich z ustanovení tejto zmluvy (napr. čl. XI ods. 2 tejto zmluvy a pod.).
2. Objednávateľ je oprávnený odstúpiť od zmluvy aj v prípade, ak v priebehu plnenia tejto zmluvy dôjde k potrebe uskutočniť doplňujúce práce, ktoré neboli predmetom plnenia podľa tejto zmluvy, ktorých potreba vyplynula z dodatočne nepredvídateľných okolností a ak predpokladaná cena prác presiahne 50 % ceny podľa tejto zmluvy.
3. V prípade, ak je objednávateľ v omeškaní s úhradou faktúry o viac ako 60 dní po uplynutí lehoty jej splatnosti, alebo v prípade, ak napriek opakovanej písomnej výzve zhotoviteľa objednávateľ neposkytuje zhotoviteľovi súčinnosť, ktorá je nevyhnutná pre riadne plnenie tejto zmluvy, je zhotoviteľ oprávnený odstúpiť od zmluvy na základe písomného oznámenia doručeného objednávateľovi.

**čl. XI.**

**Vyššia moc**

1. Pre účely tejto zmluvy sa za vyššiu moc považujú skutočnosti od zmluvných strán nezávislé a zmluvnými stranami objektívne neovplyvniteľné, napr.: vojna, mobilizácia, povstanie, generálny štrajk, živelné pohromy a pod. (ďalej len „vis major“ alebo „vyššia moc“).

2. Pokiaľ skutočnosti vis major spôsobia objektívnu, dočasnú alebo trvalú nemožnosť plnenia jednotlivých zmluvných podmienok/povinností, je dotknutá/povinná strana povinná to písomne oznámiť oprávnenej strane. Lehoty uvedené v tejto zmluve alebo zákone sa na čas trvania skutočnosti označenej ako vis major dočasne pozastavujú; musí však byť o ich výskyte urobený písomný záznam s presným označením ich začiatku a charakteru. Po skončení trvania skutočnosti označenej ako vis major plynú pozastavené lehoty plynule ďalej s tým, že nadväzujú na časť lehôt už uplynulých pred ich pozastavením v dôsledku vis major. Počas trvania vis major alebo bezprostredne po jej skončení môže ktorákoľvek zo zmluvných strán navrhnúť z tohto dôvodu zmenu príslušných ustanovení zmluvy týkajúcich sa ceny diela a lehoty na vykonanie diela alebo navrhnúť dohodu o zrušení tejto zmluvy, ak vis major spôsobí následky takej povahy, že predmet tejto zmluvy bude objektívne nevykonateľný. Pokiaľ nedôjde k dohode zmluvných strán, môže ktorákoľvek zo zmluvných strán od tejto zmluvy odstúpiť.

**čl. XII.**

**Záverečné ustanovenia**

1. Táto zmluva nadobúda platnosť a účinnosť dňom podpisu obidvoma zmluvnými stranami.

2. Túto zmluvu je možné meniť a dopĺňať len formou písomných dodatkov podpísaných oprávnenými zástupcami oboch zmluvných strán, ktoré budú tvoriť neoddeliteľnú súčasť tejto zmluvy.

3. Táto zmluva je vyhotovená v 2 rovnopisoch, z ktorých každá zmluvná strana obdrží jedno vyhotovenie.

4. Vzťahy touto zmluvou neupravené sa riadia ustanoveniami Obchodného zákonníka v platnom znení.

5. Všetka komunikácia objednávateľa a zhotoviteľa bude prebiehať v slovenskom jazyku (príp. českom jazyku) a pre prípad sporu bude rozhodné právo SR.

 V Makove, dňa .......................... V Makove, dňa .............................

Objednávateľ: Zhotoviteľ:

........................................................... ..............................................................

 Mgr. Elena Rusňáková

 riaditeľka školy